Publication: Magyar Közlöny
Issue: MK-2004-42 (Year: 2004, Number: 42)
Era: 2004-2010
Section: 20/2002. (V. 16.) OGY határozat módosításáról**
Paragraph Index: 272

1. Az Országgyûlés — elfogadva az „Óvoda- és iskolabezárások okait vizsgáló bizottság” jelentését — megállapítja * A határozatot az Országgyûlés a 2004. április 5-i ülésnapján fogadta el. ** A határozatot az Országgyûlés a 2004. április 5-i ülésnapján fogadta el. A közoktatás feszítõ problémája a meglevõ intézményhálózat és a demográfiai változások, valamint a pénzügyi források és az ellátandó feladatok közötti feszültség. Ugyancsak kis hatásfokúak a gyermekek, a tanulók eltérõ körülményeit ellensúlyozni hivatott juttatások, szolgáltatások. A sajnálatosan csökkenõ gyermeklétszám mellett az egymást követõ kormányok oktatáspolitikája az intézményi szolgáltatások bõvítésével a pedagógusok munkahelyét megõrizte. A szolgáltatások folyamatos bõvítése sok esetben az állami költségvetésbõl nem finanszírozott, így az oktatáspolitikai szándék és az iskolafenntartó önkormányzatok pénzügyi helyzete feloldandó ellentmondásba került. Ez a probléma a 90-es évek közepére nyilvánvalóvá vált, a cselekvés azonban mind ez idáig elmaradt. A probléma megoldására hatékony intézkedések szükségesek. Hatékonyabbá kell tenni a pedagógusi és tanulói munkát, valamint az oktatási rendszerbe befektetett források szakszerû felhasználását. E befektetésnek az ellátottak késõbbi munkateljesítményében kell megmutatkoznia, amellyel Magyarország versenyképessége az Európai Unió tudás- és munkaerõpiacán növekszik. Ennek feltétele a teljesítményt és felelõsséget növelõ magatartás erõsítése az iskolákban, az iskolafenntartók és az oktatási kormányzat körében. Az Országgyûlés közérdeknek tekinti a közoktatási intézményrendszer fenntartását és az ellátás jó színvonalát. Minden egyes gyermek — éljen bár falun vagy városban — mûvelõdése, egyre nagyobb tudása valamennyiünk érdekében áll. Cél, hogy a felnövekvõ korosztályok minél sikeresebbek legyenek a hazai és a nemzetközi tudáspiacon, csökkenjenek a közoktatási intézmények földrajzi elhelyezkedésébõl, infrastrukturális és szakmai-pedagógiai feltételeibõl eredõ esélykülönbségek. Az iskolai szolgáltatás minõsége és a pénzfelhasználás hatékonysága nem csupán az adott iskola „méreteitõl”, az oda járó gyermekek számától függ. A jelenlegi oktatásszervezés vesztesei a kistelepülésen élõ, valamint a szociálisan hátrányos helyzetû családban született gyermekek, akiknek lemaradása az iskolákban fokozódik. Az Országgyûlés azt a megközelítési módot javasolja, hogy a kiindulási, viszonyítási pont minden iskolarendszert érintõ döntésnél azon alkotmányos alapjogok érvényesülése legyen, amelyek a gyermekeket, a fiatalokat az oktatásra, a nevelésre és a mûvelõdésre vonatkozóan megilletik.

Source: https://magyarkozlony.hu/hivatalos-lapok/33be17ebbcdf592ad4014487cdca6dbeb6a5dc3a/dokumentumok/b16a8865bc6a885d7f0517cc1209884df28ad8fe/letoltes